Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: 166/2006. (VII. 28.) Korm. rendelet szerint a miniszter
Paragraph Index: 537

4. A pályázattal elnyerhetõ támogatás A rendelkezésre álló keretösszeg 2008-ban: 13 millió Ft. A támogatással elnyerhetõ maximális összeg 150 000 Ft, amely egy összegben, a szerzõdés megkötését követõen – a szerzõdésben meghatározott idõpontban – kerül átutalásra. A támogatási összeg 50%-át állománygyarapításra, a többit pedig rendezvényszervezésre kell fordítani. (Ettõl eltérni maximum +–5%-os mértékben lehet!) A rendezvényekre meghívandó, magasan képzett elõadók könnyebb biztosítása érdekében felhívjuk szíves figyelmüket, hogy a saját megyéjükhöz tartozó Europe Direct irodák alapfeladatait képezõ szolgáltatásokat (pl. elõadók biztosítása – amennyiben a Europe Direct iroda munkatársát szeretnék elõadónak, szakmai segítség) térítésmentesen vehetik igénybe. A Team Europe tagjainak esetében a könyvtárak és az egyes tagok közötti szóbeli megállapodás képezi a díjazás alapját, ami egyénenként eltérõ lehet. Pályázati támogatás akkor adható, ha a pályázó vállalja, hogy a könyvtár vezetõje évente egyszer, a Külügyminisztérium által szervezett közkönyvtári konferencián részt vesz. A támogatás felhasználásának határideje 2008. november 30. A támogatás felhasználásáról készített szakmai beszámoló és pénzügyi elszámolás megküldésének határideje 2008. december 10. 2008/77. szám A határidõn túl beküldött elszámolások a támogatási összegek visszafizetésének kötelezettségét, valamint a jövõbeni pályázatokból való kizárást vonja maga után.

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes